Erdogan a umilit-o pe şefa Comisiei Europene. Cum a fost primită Ursula von der Leyen în Turcia.
Erdogan s-a întâlnit cu Charles Michel și Ursula von der Leyen la Ankara. Președintele turc nu a găsit un fotoliu și pentru șefa Comisiei Europene. Turcia s-a retras din Convenția privind combaterea violenței împotriva femeilor.
Erdogan nu se dezminte: i-a invitat la Ankara pe Charles Michel, președintele Consiliului European și pe Ursula von der Leyen, șefa Comisiei Europene, iar pe cea din urmă a tratat-o de sus: Michel a avut scaun alături de "sultan", în vreme ce ea a fost pusă într-o parte, pe o canapea.“Dați-i un scaun", a cerut, revoltat, pe Twitter, europarlamentarul Serghei Lagodinsky. Alt deputat european a atras atenția că, în 2015, președintele turc a găsit fotolii pentru Donald Tusk și Jean Claude Juncker, șefii instituțiilor europene de la acea vreme."A decis să meargă mai departe oricum, a ales lucrurile importante în locul protocolului. Totuși, președinta se așteaptă ca instituția pe care o reprezintă să fie tratată cu protocolul cuvenit", a declarat Eric Mamer, purtător de cuvânt Comisia Europeană.Momentul a venit mai puțin de o lună după ce Turcia s-a retras din Convenția de la Istanbul privind combaterea violenței domestice împotriva femeilor.În februarie, șeful diplomației europene, Josep Borrell, a fost umilit la Moscova. Rușii anunțau expulzarea unor diplomați europeni chiar în timpul conferinței lui de presă.